Diari Oficial de la Generalitat Valenciana


Sumari del DOGV 4287, del 08-07-2002 (2002/7262)

Informació pública de les bases per a la provisió en propietat d'una plaça d'oficial de la policia local vacant en la plantilla de personal de l'Ajuntament de Requena.
-----------------------------------------------------------------------------------------------------------------------------------------------------------------------

### Dades del document

Número de DOGV
:   4287

Data del DOGV
:   08-07-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/7262


Data del document
:   06-06-2002

Organisme emissor
:   Ajuntament de Requena

Tipus de document
:   Convocatòria

Correcció d'errades

 Descriptors 

:   * Requena
    * policia
    * concurs administratiu
    * administració local

Informació pública de les bases per a la provisió en propietat d'una plaça d'oficial de la policia local vacant en la plantilla de personal de l'Ajuntament de Requena. [2002/S7262]
  
Per Decret de l'Alcaldia de data 5 de juny de 2002, s'ha acordat aprovar les bases per a la provisió en propietat d'una plaça d'oficial de la policia local vacant en la plantilla de funcionaris de carrera de l'Ajuntament de Requena.
  
L'extracte de les bases és el següent:
  
Objecte
  
És objecte de la present convocatòria la selecció per a cobrir en propietat una plaça d'oficial de policia local, inclosa en l'oferta pública d'ocupació de 2001 (butlletí oficial núm. 264, de 3 de novembre de 2001) per concurs oposició, mitjançant el sistema selectiu de promoció interna. Subsidiàriament, i per al cas que la plaça no anara coberta mitjançant eixe sistema, s'utilitzarà el torn de mobilitat per concurs de mèrits, i en el cas que alguna plaça no fóra coberta pels anteriors procediments, es formalitzarà convocatòria per concurs oposició, pel sistema de torn lliure.
  
L'esmentada plaça està enquadrada en l'escala d'administració especial, subescala servicis especials, classe: oficial, escala bàsica, i li correspon el grup C de titulació d'acord amb l'article 25 de la Llei 3/1984, de 2 d'agost, i 21 de la Llei 6/1999, de Coordinació de la Policia Local, naturalesa funcionarial, dotada amb el sou corresponent als funcionaris d'este grup, pagues extraordinàries, triennis i la resta d'emoluments que corresponen d'acord amb la legislació vigent.
  
El nombre real de places seran les que estiguen vacants en el moment de la convocatòria.
  
Condicions dels aspirants
  
Per a ser admesos a la realització de les proves selectives, els aspirants hauran de reunir els requisits següents en la data en què acabe el termini de presentació d'instàncies:
  
1. Promoció interna:
  
a. Ser funcionari de carrera integrat en la subescala de servicis especials, de l'escala bàsica, classe policia local i els seus auxiliars.
  
b. Haver romàs almenys dos anys com a funcionari de carrera en la categoria immediatament inferior.
  
c. No patir cap malaltia o defecte físic o psíquic que impedisca el normal exercici de les funcions pròpies de l'escala i categoria a què aspira, d'acord amb el quadre d'exclusions mèdiques que establisca per orde del conseller competent en matèria de policia.
  
d. No trobar-se suspés ni inhabilitat per a l'exercici de les funcions públiques.
  
e. Estar en possessió dels permisos que habiliten per a la conducció de les classes B en condicions per a accedir al permís BTP, i que permeta la conducció de motocicletes amb unes característiques de potència que no sobrepassen els 25 KW o una relació potència/pes no superior a 0,16 KW/Kg.
  
f. Estar en possessió de la titulació exigida, o equivalent, per a l'accés a l'escala a què es concorre, o tindre complides les condicions per a obtindre en la data en què acabe el termini de presentació d'instàncies, o una antiguitat de 10 anys en el grup D, o de cinc anys i la superació d'un curs específic de formació, o haver superat el curs de dispensa en un grau del requisit de titulació de policies locals a efectes de promoció interna.
  
2. Torn de mobilitat:
  
a. Ser funcionari de carrera de la categoria que es convoca, integrat en la subescala de servicis especials, classe policia local i els seus auxiliars, de qualsevol dels municipis de la Comunitat Valenciana.
  
b. Haver romàs, almenys dos anys, com a funcionari de carrera en el lloc de treball des del qual es concursa.
  
c. No faltar menys de cinc anys per al passe a la situació de segona activitat.
  
d. No patir cap malaltia ni defecte físic algun que li impedisca el normal exercici de les funcions pròpies de la seua escala i categoria, d'acord amb el barem d'exclusions mèdiques contingut en l'Orde de 22 de desembre de 1977.
  
e. No trobar-se suspés ni inhabilitat en ferm per a l'exercici de funcions públiques. De produir-se la suspensió o la inhabilitació amb posterioritat a la resolució del concurs de mobilitat, per un procediment iniciat amb anterioritat a la data de la convocatòria del concurs, s'entendran anul·lades totes les actuacions respecte d'este aspirant.
  
f. Estar en possessió dels permisos que habiliten per a la conducció de vehicles automòbils i motocicletes destinats al servici d'urgència o emergència.
  
3. Torn lliure:
  
a. Tindre la nacionalitat espanyola.
  
b. Estar en possessió del títol de Batxiller Superior o equivalent o complides les condicions per a obtindre'l en la data en què acabe el termini de presentació d'instàncies.
  
c. No patir cap malaltia o defecte físic que impedisca l'acompliment de les funcions, d'acord amb els quadres d'exclusions mèdiques que s'establisquen i tindre una estatura mínima d'1.65 metres els hòmens i 1.60 metres les dones.
  
d. Tindre complits 18 anys, sense excedir de l'edat de 30 anys. Als sols efectes de l'edat màxima, es compensarà el límit amb els servicis prestats anteriorment a l'administració local com a policia local o auxiliar de policia.
  
e. No haver sigut separada, mitjançant expedient disciplinari, del servici de l'estat, de les comunitats autònomes o de les entitats locals, ni trobar-se inhabilitat per a l'exercici de les funcions públiques.
  
f. Estar en possessió dels permisos que habiliten per a la conducció de motocicletes amb unes característiques de potència que no sobrepassen els 25 KW o una relació potència/pes no superior a 0.16 Kw/kg.
  
La titulació s'acreditarà mitjançant l'expedició dels títols corresponents per l'autoritat acadèmica competent. Esta mateixa autoritat podrà també declarar l'equivalència de títols, i correspondrà, en tot cas, a l'aspirant la seua acreditació.
  
A fi d'obtindre l'exempció total o parcial de les proves o exercici previstos en la present convocatòria, els aspirants pel torn de promoció interna hauran d'acreditar haver realitzat per a l'ingrés en la categoria immediata inferior dites proves o exercicis encaminades a acreditar coneixements, en el contingut de la qual no s'haja produït una variació substancial.
  
Tots els requisits hauran d'acomplir-se en l'últim dia del termini de la presentació de sol·licituds, i mantindre's durant tot el procés selectiu. En este sentit, es podran efectuar les comprovacions oportunes fins a arribar a la presa de possessió com a funcionari de carrera.
  
Presentació d'instàncies i documentació annexa
  
Participants
  
Qui desitge participar en les corresponents proves d'accés haurà de sol·licitar-ho amb el model normalitzat d'instància, acompanyat en l'annex I, que facilitarà l'oficina municipal corresponent, o en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú, i hauran de fer constar que reunixen els requisits exigits en estes bases.
  
Així mateix, hauran de comprometre's a jurar o prometre l'acatament a la Constitució, a l'Estatut d'Autonomia de la Comunitat Valenciana i a les lleis, segons el que preveu l'article 32.c del Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana i el Real Decret 707/1979, de 5 d'abril.
  
A la sol·licitud s'acompanyarà:
  
a) El resguard justificatiu d'haver pagat els drets d'examen. Si el pagament s'efectua mitjançant gir postal o telegràfic, es consignarà en nombre de gir.
  
b) Fotocòpia del document nacional d'identitat o passaport.
  
Òrgan a què s'envien
  
Les sol·licituds es dirigixen a l'alcaldessa presidenta d'este Ajuntament.
  
Termini
  
El termini de presentació de sol·licituds serà de 20 dies naturals, comptats a partir del sendemà de la publicació de l'anunci de la convocatòria en extracte en el Boletín Oficial del Estado.
  
Lloc
  
Les sol·licituds es presentaran en el Registre General de l'Ajuntament, en horari d'oficines: de dilluns a divendres, de 09.00 a 14.00 Hores, o en la forma que determina l'article 38 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.
  
Drets d'examen
  
L'import dels drets d'examen i de formació de l'expedient s'establix en 3.000 pessetes. Queden exempts de pagar cap quantitat per drets d'examen i de formació d'expedient aquells que participen en este procés pels torns de mobilitat o promoció interna.
  
Pagament
  
Els drets d'examen seran satisfets pels aspirants abans de presentar la instància, per l'import assenyalat en el paràgraf anterior, i hauran d'adjuntar a la instància el resguard acreditatiu de l'ingrés en el compte 7507412147, del Banc de València, a nom de l'Ajuntament de Requena. Estan exempts d'este pagament els aspirants que concórreguen per torn de mobilitat o de promoció interna.
  
L'import dels drets d'examen i de formació de l'expedient per cada una de les proves selectives només podrà ser tornat quan l'aspirant no fóra admés a les proves per falta de requisits per a participar en les mateixes, o en els torns de mobilitat i lliure quan les places foren cobertes pel torn que estes bases establixen com a previ respecte de cadascun d'ells.
  
La resta de les bases està en el negociat central de l'Ajuntament per a ser consultades, i, si és procedent, obtindre fotocòpia d'estes.
  
Cosa que publica perquè se'n prenga coneixement, d'acord amb el que establix la normativa d'aplicació.